Paġna Din il-pubblikazzjoni tinkludi mistoqsijiet bil-miktub magħmula mill-Membri tal-Parlament Ewropew u t-tweġibiet tagħhom mogħtija minn istituzzjoni tal-Unjoni Ewropea. Għal kull mistoqsija u tweġiba, il-verżjoni tal-lingwa oriġinali hija ppreżentata qabel traduzzjoni possibbli. F'xi każijiet, jista' jkun li r-risposta tingħata b'lingwa differenti minn dik tal-mistoqsija. Dan jiddependi mil-lingwa li jaħdem biha l-kumitat li jkun intalab jagħti tweġiba. Dawn il-mistoqsijiet u tweġibiet huma ppubblikati skont l-Artikoli 117 u 118 tar-Regoli tal-Proċedura tal-Parlament Ewropew. Il-mistoqsijiet u t-tweġibiet kollha jistgħu jinqraw fis-sit elettroniku tal-Parlament Ewropew (Europarl) taħt l-intestatura Mistoqsijiet Parlamentari: Grupp tal-Partit Popolari Ewropew (Demokristjani) Grupp tal-Alleanza Progressiva tas-Socjalisti u d-Demokratici fil-Parlament Ewropew Grupp tal-Alleanza tal-Liberali u d-Demokratiċi għall-Ewropa Grupp tal-Konservattivi u Riformisti Ewropej Grupp tal-Ħodor/Alleanza Ħielsa Ewropea Grupp Konfederali tax-Xellug Magħqud Ewropew - Xellug Aħdar Nordiku Grupp għall-Ewropa Ħielsa u Demokratika L-aħħar statistika tal-Eurostat turi għal darb'oħra żieda fix-xiri bl-internet fl-Istati Membri kollha, fejn attwalment 60 % tal-utenti tal-internet jużaw dan il-mezz għal skopijiet ta' xiri online. L-Istati Membri b'livelli avvanzati ta' xiri online jinkludu r-Renju Unit (82 % tal-utenti tal-internet), id-Danimarka u l-Isvezja (it-tnejn 79 %), il-Ġermanja (77 %), il-Lussemburgu (73 %) u Malta (63 %). Madankollu, il-konsumaturi Maltin ta' spiss jiffaċċjaw il-problema ta' bejjiegħa fil-livell tal-konsumatur li ma jwasslux il-prodotti fl-indirizzi Maltin. Din il-limitazzjoni ġeografika titlob attenzjoni partikolari fil-kuntest tal-funzjonament tas-suq intern online. Hu ta' interess partikolari li kulħadd ikollu aċċessibbiltà bl-għan li s-suq intern jibbenefika kemm lin-negozji kif ukoll lill-konsumaturi b'mod sħiħ. Il-Kummissjoni taqbel mal-Onorevoli Membru li għadu jiġri ta' spiss li riċevituri ta' servizzi jiġu miċħuda t-tranżazzjoni jew inkella jkollhom iħallsu prezz ogħla peress li jkollhom ir-residenza tagħhom fi Stat Membru ieħor. Filwaqt li hija primarjament ir-responsabbiltà tal awtoritajiet kompetenti nazzjonali rilevanti biex jiżguraw il-konformità mal-Artikolu 20(2) tad-Direttiva dwar is-Servizzi f'dak li għandu x'jaqsam mal-imġiba tal-fornituri tas-servizzi, il-Kummissjoni tara li tiffaċilita b'diversi modi l-forniment transkonfinali ta' servizzi. Barra minn hekk, il-Kummissjoni, flimkien man-Netwerk Ewropew ta' Ċentri ta' Protezzjoni tal-Konsumatur, qiegħda taħdem kontinwament biex tkabbar l-għarfien tan-negozji u tal-konsumaturi dwar id-drittijiet u l-obbligi tagħhom skont il-liġi tal-UE, notevolment fil-kuntest tal-Artikolu 20(2) tad-Direttiva dwar is-Servizzi. Minħabba l-kriżi ekonomika, xi Stati Membri esperjenzaw żieda ta' dejn fost iċ-ċittadini tagħhom u t-twaqqif ta' ftehimiet ta' kreditu. Dan wassal għal sitwazzjoni fejn persuni kienu lesti jħallsu rati perċentwali annwali għolja ħafna biex jissellfu malajr. Persuni vulnerabbli, b'mod partikolari, sabu ruħhom f'diffikultà, b'familji foqra lesti jħallsu l-valur tas-self, għal ħafna drabi iżjed, lill-kredituri bil-wiegħda ta' assistenza finanzjarja rapida. Dan il-fenomenu bla dubju jfakkar f'"rati tal-imgħax tal-użura". Il-kunċett ta' "użura" fil-kreditu, jew "kreditu inġust", huwa marbut l-aktar mar-rata ta' imgħax imposta u l-isfruttar tal-persuna li tissellef. Rigward miżuri possibbli li jindirizzaw dawn il-prattiċi, f'Malta pereżempju, ċittadini privati ma jistgħux jinvolvu ruħhom f'self privat b'rati ta' imgħax ogħla minn 8 % fis-sena. Il-liġi tipprevedi limitu massimu fir-rigward tar-rata ta' imgħax u tiggarantixxi wkoll għadd ta' eċċezzjonijiet għall-professjonisti u l-istituzzjonijiet tal-kreditu u finanzjarji. Fid-dawl ta' dan; Madwar 16 % tal-popolazzjoni totali tan-nisa fl-Ewropa, hija magħmula minn nisa bi problemi tas-saħħa jew diżabilitajiet fit-tul. Imqiegħda fl-"intersezzjoni" ta' ġeneru u diżabilità, huma partikolarment vulnerabbli għal diskriminazzjoni u sitwazzjonijiet multipli ta' żvantaġġ soċjali u ekonomiku estrem. Fil-prattika, dan inaqqas serjament il-possibilitajiet tagħhom għas-suq tax-xogħol, sitwazzjoni li teħtieġ attenzjoni partikolari u data suffiċjenti li permezz tagħha tiġi indirizzata. Is-sess tal-persuna huwa fost il-varjabbli soċjali ewlenin fid-dejta kollha miġbura mill-Kummissjoni. Flimkien ma' Modulu Minimu tas-Saħħa Ewropea (MEHM) li huwa inkluż fi stħarriġ bħas-Survey ta' Saħħa Ewropea permezz ta' Intervista (EHIS) jew l-Istħarriġ dwar id-Dħul u l-Kundizzjonijiet tal-Għajxien (SILC) dan jippermetti lill-Kummissjoni biex tivvaluta b'mod kredibbli s-sitwazzjoni tan-nisa b'diżabilità. Modulu ad hoc Speċjali dwar id-diżabilità fl-Istħarriġ dwar il-Forza tax-Xogħol (LFS) tal-2002 u l-2011 jipprovdi anki dejta aktar dettaljata fuq is-sitwazzjoni tal-impjiegi tan-nisa b'diżabilità. Wara l-kriżi finanzjarja żdiedet l-inċertezza ekonomika u din wasslet għal żieda fit-tifdil privat min-naħa tal-individwi. Madankollu, skont l-aktar ċifri reċenti tal-Eurostat, fit-tieni trimestru tal-2013, ir-rata tat-tifdil tal-familji fiż-żona tal-euro kienet 12.8 %, meta mqabbla ma' 13.1 % fl-ewwel trimestru tal-2013. Fl-UE-27, ir-rata tat-tifdil tal-familji kienet 10.7 % meta mqabbla ma' 11.1 % fit-trimestru preċedenti. 1.Id-deċiżjonijiet dwar it-tfaddil fid-djar ġejjin minn inċertezza, il-mira li jitnaqqas il-konsum matul iċ-ċiklu tal-ħajja, il-limitazzjonijiet ta' self, l-inflazzjoni, il-ġid finanzjarju fid-djar u r-rati tal-imgħax. Il-kriżi ekonomika u finanzjarja wasslet għal żieda f'daqqa fir-rata tat-tfaddil tal-familji. Dan laħaq il-15.6 % fiż-Żona tal-Euro u 13.7 % fl-UE fl-2009K1 u 2009K2 rispettivament. Minn dak iż-żmien it-tendenza dejjem tonqos u fl-2013K2 kienet 12.8 % fiż-Żona tal-euro u 10.7 % fl-UE. Il-Kummissjoni Ewropea fit-tbassir għall-ħarifa 2013, tistenna impatt pożittiv fuq il-fiduċja tal-konsumatur dwar ir-rata ta' tfaddil. Il-Pjan ta' Azzjoni tal-UE dwar il-ġlieda kontra l-HIV/AIDS kellu l-għan li jgħin inaqqas l-għadd ta' infezzjonijiet ġodda fil-pajjiżi Ewropej kollha sal-2013, biex itejjeb l-aċċess għall-prevenzjoni, it-trattament, il-kura u l-appoġġ u jtejjeb il-kwalità tal-ħajja tan-nies li jgħixu bil-virus, li huma affettwati minnu jew vulnerabbli għalih. Il-promozzjoni u l-protezzjoni tad-drittijiet tal-bniedem huma prijorità prinċipali tal-Pjan ta' Azzjoni.
Extracted from C_231_2014.html